El Taller d’Escriptura Narrativa de les Biblioteques Municipals finalitza les seues classes
2025-07-24

Molt satisfets, amb ganes de repetir per a continuar aprenent i disposats a embarcar-se de nou en una altra aventura literària. Així finalitzaven ahir els alumnes del Taller d’Escriptura Narrativa, impartit en valencià, i programat per les Biblioteques Municipals de Burjassot.

Maria Viu, vicepresidenta de l’Institut Municipal de Cultura i Joventut i regidora de Promoció de Valencià feia lliurament a les alumnes i els alumnes d’un diploma que acreditava la seua participació en el taller.

Dirigit tant a aprenents d’escriptor com a bons lectors el taller ha estat impartit per Vicent Usó, escriptor de nombroses novel·les i guanyador d’importants premis literaris entre els quals destaquen l’Octubre, o l’Enric Valor i que ha sigut finalista en dues ocasions del premi Sant Jordi de Novel·la.